લંડન , 17 ઑગસ્ટઃ લંડનના ધ ઓવલ મેદાન ખાતે રમાઇ રહેલી શ્રેણીની પાંચમી અને અંતિમ ટેસ્ટના બીજા દિવસની રમતપૂર્ણ થઇ ત્યાં સુધી ઇંગ્લેન્ડે સાત વિકેટ ગુમાવીને 385 રન બનાવી લીધા છે . આ સાથે જ ઇંગ્લેન્ડે ભારત પર 237 રનની સરસાઇ મેળવી લીધી છે . ઇંગ્લેન્ડ તરફથી રૂટ 92 રન સાથે રમતમાં છે જ્યારે જોર્ડન 19 રન સાથે તેને સાથ આપી રહ્યો છે . બેટિંગમાં ફ્લોપ પ્રદર્શન કર્યા બાદ બોલિંગમાં પણ ભારત નબળું પૂરવાર થયું છે , જેના કારણે ઇંગ્લેન્ડે ભારત સામે 237 રનની જંગી સરસાઇ મેળવી લીધી છે અને ભારત પર હારનું સંકટ ઘેરાઇ રહ્યું છે . ઇંગ્લેન્ડની બેટિંગ અંગે વાત કરવામાં આવે તો ઇંગ્લેન્ડે 62 રનના સ્કોરથી પોતાની બીજા દિવસની રમત શરૂ કરી હતી . ઇંગ્લેન્ડ તરફથી કૂક 79 , રોબ્સન 37 , બેલેન્સ 64 , બેલ 7 , રૂટ 92 , મોઇન અલી 14 , બટ્લર 45 , વોએક્સ 0 અને જોર્ડન 19 રન બનાવ્યા છે . ભારત તરફથી ઇશાંત શર્મા , વરુણ એરોન અને અશ્વિને બે - બે વિકેટ મેળવી છે , જ્યારે ભુવનેશ્વર કુમારે એક વિકેટ લીધી હતી . આ મેચ સાથે જોડાયેલી કેટલીક રસપ્રદ બાબતોને તસવીરો થકી જાણીએ . ઓવલમાં ભારતનું કંગાળ પ્રદર્શન યથાવતઃ જાણો રસપ્રદ વાતો સુકાની ધોનીએ બનાવી નાંખ્યા આ રેકોર્ડ